Pärni

Pärni on küla Saare maakonnas Saaremaa vallas. 

Aastatel 2014–2017 (kuni Eesti omavalitsuste haldusreformini) asus küla Lääne-Saare vallas, 2014. aastani kuulus küla Kaarma valda.

Pärni külas asub Saaremaa Pojengide istandus (Saaremaa Puukool OÜ), kus kasvatatakse Eesti suurimas valikus pojenge – 55 sorti (2021. aasta seisuga). Kord aastas toimub Pärni külas Saaremaa Pojengifestival.

 Ajalugu 

Pärni küla (Perni) kuulus 1790. aastal Kaarma valla koosseisus Randvere mõisale.Vakuraamat

Kaarma valla territooriumil on kaheksa väärtuslikku maastikku, mille hulgas on ka kohaliku tähtsusega Pärni maastik (suurusega 905 ha). Maastiku kultuurilis-ajalooline väärtus: väga hästi säilinud maastikustruktuur, kalmistud, ohverdamiskoht ja ohvrikivi; esteetiline väärtus: hästi säilinud küla; kohalik identiteediväärtus.

Põlistalud Pärni külas rajatud 1700–1800: Aiataguse, Anise, Antsu-Tuuliku, Hiie-Möldri, Järvela, Jääraku, Jõngu, Kaarli, Kooli, Kadariku, Nõmme (Nõmme, Paju, Paju-Kaarli, Mäe), Mäe, Marguse, Maakri, Miia, Otsa, Paju-Niidu, Paju-Kaarli, Paju, Saadu, Tooma, Väljaääre, Vaeva, Võusti.

Arheoloogiamälestised:
 12398 Kalmistu Pärni küla 
 12399 Ohverdamiskoht Pärni küla 
 12401 Ohvrikivi Pärni küla

Viited

 Välislingid 
 Randvere piirkonna arengukava 2010–2015. Randvere 2010.

Kategooria:Saaremaa valla külad